Hideo Fukuyama

Hideo Fukuyama (s. 13. elokuuta 1955 Suzuka, Mien prefektuuri, Japani) on japanilainen uransa päättänyt kilpa-autoilija.

Fukuyama voitti Japanin touring car mestaruuden luokassa 1 vuonna 1992. Hän voitti Japanin Super GT -sarjan (tuolloin JGTC-sarja) mestaruudet GT300-luokassa vuosina 1997 ja 2000. Vuonna 2000 hän myös voitti Team Taisan Junior tallin Porsche GT3:lla Suzukan 1000 kilometrin kilpailun yhdessä Hideshi Matsudan ja Kazuyuki Nishizawan kanssa. Samana vuonna Fukuyama oli mukana Le Mansin 24 tunnin ajon GT-luokan voittaneessa Team Taisan Advan Porsche autokunnassa, jossa hänen lisäkseen ajoivat hänen maanmiehensä Atsushi Yogo ja belgialainen Bruno Lambert.

Vuonna 1993 Fukuyama sijoittui kolmanneksi JGTC-sarjan GT500-luokassa.

Viimeisen kilpailunsa Fukuyama ajoi GT300-luokan Ford GT:lla vuonna 2007.

 Lähteet 

Luokka:Le Mansin 24 tunnin ajon voittajat
Luokka:Super GT -kuljettajat
Luokka:Japanilaiset autourheilijat
Luokka:Vuonna 1955 syntyneet
Luokka:Elävät henkilöt